text: Á sjónum ráða føroyingar, og sjógvurin ger føroyingar ríkari. Men, tað kostar, tí tú mást ofra teg hvønn dag. Tú fert at møðast og stríðast, men lønin er ein útbúgving í heimsflokki.
text: #000005
text: Vinnuháskúlin er ein sjómansskúli, maskinmeistaraskúli, trygdardepil og skeiðsdeild, og skúlin bjóðar eisini næmingum, ið hava lokið miðnámsskúla, at gerast aspirantar, bæði sum navigatørar og maskinmeistarar.
text: #000006
text: Sjálvur gjørdist Símun Poulsen navigatørur í 1993, og í fleiri ár var hann í uttanlandssigling sum stýrimaður. Nú stendur hann á odda fyri einum týðandi parti av føroyska útbúgvingarverkinum.
text: #000008
text: Tá sjóvinna er okkara høvuðsvinna er ikki løgið, at matitimu útbúgvingarnar teljast millum tær elstu í Føroyum. Gjøgnum árini eru yvirmannaútbúgvingarnar mentar í samsvari við altjóða gongd, og skúlaskipanin tryggjar næmingunum bestu og tryggastu umstøður. Vinnuháskúlin er á fakliga høgum støði, og skúlin bjóðar spennandi og hugnaligt lestrarumhvørvi og fjøltáttaðar útbúgvingar við besta leiðsluførleika, bæði á sjógvi og landi.
text: #000009
text: Við aspirantskipanini hjá Vinnuháskúlanum, sum byrjaði fyri navigatørútbúgvingar í 2015 og fyri maskinútbúgvingar í 2018, kanst tú útbúgva teg til skipara, skipsførara og maskinmeistara. Hetta er ein miðvís leiðsluútbúgving til tann, ið vil sjógvin, og siglingartíðin er partur av útbúgvingini.
text: #000011
text: - Tey lesandi fáa neyðugu 12 mánaða siglingartíðina, meðan lisið verður og skúlin og skipini, ið skúlin hevur avtalu við, leggja siglingina til rættis. Aspirantskipanin gevur soleiðis atgongd til skiparaútbúgvingina uttan siglingartíð frammanundan.
text: #000012
text: Aspirantskipanin, sum Vinnuháskúlin bjóðar, er gjørd eftir sama leisti, sum danska skipanin, og hon er eisini góðkend av Søfartsstyrelsen. Skipanin er lagað til føroysk viðurskifti í samráð við føroyska vinnu. Vinnuháskúlin hevur nakrar næmingar, sum eru undir útbúgving eftir aspirantskipanini, har umleið helmingurin eru undir útbúgving sum navigatørar og hin helmingur innan maskinfakið.
text: #000015
text: Á heimasíðuni til aspirantútbúgvingina finnur tú eisini hesar eggjandi og stimbrandi reglur: “Á sjónum ráða føroyingar. Sjógvurin ger føroyingar ríkari. Men, tað kostar, tí tú mást ofra teg hvønn dag. Tað er ikki fyri øll. Tú fert at møðast og stríðast, men takkarlønin er heimsklassi...”
text: #000017
text: Umframt sínar útbúgvingar, bjóðar Vinnuháskúlin eisini ein hóp av ymiskum skeiðum, sum hava við hesar útbúgvingar at gera, og soleiðis hevur skúlin eisini nøkur fólk í starvi á Trygdardeplinum við Áir.
text: #000018
text: - Her hava vit viðkomandi skeið fyri sjófólki, sløkkiliðsfólki, virkjum, stovnum og einstaklingum. Skúlin hevur góð undirvísingarhøli, sum eru lagað eftir galdandi krøvum.
text: #000019
text: Símun Poulsen sigur, at skeiðini fyri sjófólk lúka øll STCW-krøv og ásetingar hjá føroyskum myndugleikum, og virksemið á Trygdardeplinum fer fram eftir IMO-góðkendari stýriskipan.
text: #000020